ธปท.เผยยังเหลือธนบัตรที่ระลึกอีก2แบบชนิด60และ100บาท
ธนาคารแห่งประเทศไทยเผยยังเหลือธนบัตรที่ระลึกอีก 2 แบบ เตรียมกระจายให้ธนาคารนำไปจ่ายแลกให้กับประชาชน
31 ต.ค. 2559

ธนาคารแห่งประเทศไทยเผยยังเหลือธนบัตรที่ระลึกอีก 2 แบบ เตรียมกระจายให้ธนาคารนำไปจ่ายแลกให้กับประชาชน
เมื่อวันที่ 31 ต.ค. นายวรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศไทย (ธปท.) เปิดเผยว่า ตามที่มีประชาชนจำนวนมากสอบถามเกี่ยวกับการจ่ายแลกธนบัตรที่ระลึกนั้น ธปท.ขอเรียนชี้แจงว่า ปัจจุบัน ธปท.ยังมีธนบัตรที่ระลึกที่สามารถจัดสรรให้กับธนาคารพาณิชย์และธนาคารออมสินเพื่อนำไปจ่ายแลกให้กับประชาชนได้อีก 2 แบบเท่านั้นคือ 
1. บัตรธนาคารเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษาหกสิบบริบูรณ์ ๕ ธันวาคม ๒๕๓๐ ชนิดราคา 60 บาท จ่ายแลกในราคา 60 บาท จำนวน 9 แสนฉบับ 




2. ธนบัตรที่ระลึกเนื่องในโอกาสครบรอบ ๑๐๐ ปี ธนบัตรไทย (ปี ๒๕๔๕) ชนิดราคา 100 บาท จ่ายแลกในราคา 100 บาท จำนวน 9 แสนฉบับ




"ขณะนี้ ธปท.เราเหลือธนบัตรที่ระลึกเพียง 2 แบบนี้เท่านั้น ส่วนธนบัตรชนิดอื่นหมดไปแล้ว ซึ่งตอนนี้ทางธนาคารก็ขอจัดสรรธนบัตรในส่วนที่เหลือเข้ามาบ้างแล้ว เราจะจัดให้ตามสัดส่วนของแต่ละแห่งตามความเหมาะสม เนื่องจากธนบัตรที่ระลึกมีจำนวนจำกัด จึงได้ขอความร่วมมือจากธนาคารต่างๆ ที่ได้รับการจัดสรรธนบัตรให้กระจ่ายธนบัตรแก่ประชาชนอย่างทั่วถึง"นายวรพรกล่าว
รายละเอียดธนบัตรที่ระลึกทั้ง 2 แบบ
ชนิดราคา 60 บาท https://www.bot.or.th/Thai/Banknotes/HistoryAndSeriesOfBanknotes/Pages/commemorative_K60th.aspx 
ชนิดราคา 100 บาท https://www.bot.or.th/Thai/Banknotes/HistoryAndSeriesOfBanknotes/Pages/commemorative_BN100th.aspx